open-index/open-wikipedia-markdown huggingface dataset:
Via Tours

**Via Tours** er Norges største kjede av reisebyråer med 46 byråer fordelt rundt i hele Norge. Via Tours er en del av Via Travel Group. Via Tours formidler flybilletter, hotell, leiebil, cruise, charter, fotballreiser, golfreiser samt ulike typer tematurer for påmelding. Via Tours samarbeider med alle de store leverandørene av ferie og fritidsreiser.

## Eksterne lenker
* Selskapets nettsider
Kristian Park

**Kristian André Kvæl** (1983–2024), kjent under artistnavnet **Kristian Park**, var en norsk sanger som opprinnelig var fra Rognan i Nordland.  

Kvæl studerte musikk ved McCartney-skolen LIPA i Liverpool, der han også var blant noen utvalgte elever som fikk spille sammen med Paul McCartney. Ved skolens avslutningsseremoni sommeren 2007 fikk han prisen Songlinks «Best international song, lyrically and musically» for sin sang «Lovers & Haters», og han fikk gode skussmål fra Brian May. 

Samme sommer debuterte han som konsertartist på Aronnesrocken i Alta, og kort tid etter flyttet han til byen på grunn av musikkmiljøet der. I januar 2010 ga han ut singelen «Speaking In Rhymes», som var den første han skrev under psevdonymet Kristian Park. 

I desember 2010 hadde Park etablert et nytt band sammen med Frank Hammersland, Bjarte Jørgensen, Rune Berg og Jonas Nielsen. I mai 2011 dro de på en miniturné til England.

I 2012 var han med i TV-konkurransen *[[The Voice – Norges beste stemme]]*.

Han døde av lungekreft sommeren 2024.

## Diskografi
* 2009: «Lovers and Haters» (singel)
* 2010: «Speaking in Ryhmes» (singel)
* 2010: *Kristian Park* (EP)
* 2015: *Let Me Go* (EP)

## Referanser


## Eksterne lenker
* 
*
Trevor Ford

**Trevor Ford** (1. oktober 1923 – 29. mai 2003) var en walisisk fotballspiller som bl.a. spilte for Aston Villa, Sunderland, og Cardiff City. Han var angrepsspiller og spilte 38 kamper for det walisiske landslaget mellom 1946 og 1957.

Han var født og døde i Swansea. 

## Eksterne lenker
*
Foley-lyd

**Foley-lyd** er lyd som legges på når en film eller videoproduksjon er ferdig redigert. Deler av lydleggingen kan da foregå i et Foley-studio, dvs at lydene spilles inn «live». Fordelen er at det er lettere å få tilpasset lyden etter eget ønske. Det kan være feks skritt på forskjellig underlag, tenne en røyk etc.

## Referanser
Henryk Górecki

**Henryk Mikołaj Górecki** (født 6. desember 1933 i Czernica ved Rybnik i det daværende tyske Oberschlesien i det som nå er det schlesiske voivodskap i Polen, død 12. november 2010 i Katowice) var en polsk komponist, særlig innen sjangeren minimalistisk musikk. Han var også professor i musikkvitenskap ved musikkakademiet i Katowice, hvor han også fikk sin egen utdannelse.

Han regnes blant Polens ledende etterkrigskomponister, sammen med Witold Lutosławski, Krzysztof Penderecki, Wojciech Kilar og Andrzej Panufnik.

## Liv og virke
### Bakgrunn
Górecki ble født i en liten landsby i et område av det daværende Tyskland (Oberschlesien) med blandet tysk og polsk befolkning. Han arbeidet til å begynne med som lærer, innen han begynte å studere komposisjon ved det statlige musikkonservatorium i Katowice under Bolesław Szabelski, en elev av Karol Szymanowski.

### Komponist
Górecki har utviklet et eget stilpreg på bakgrunn og inspirasjon fra ulike stilarter, som folkemusikk og religiøs musikk.

Særlig på 1970-tallet fikk han stor internasjonal oppmerksomhet og overfor et bredt publikum ble han kjent i 1992 gjennom en innspilling av hans mer lett tilgjengelige symfoni nr. 3 for sopran og stort orkester fra 1976, *Symfonią pieśni żałosnych* (*Symfoni av sorgfulle sanger*). Den består av tre satser og er skrevet for sopran og orkester. De tre tekster – henholdsvis en Maria-klagesang fra 1400-tallet, en tekst fra en Gestapo-celle under annen verdenskrig og en schlesisk folkesang – kretser om atskillelsen av mor og barn i krigstid. I første og tredje sats er det moren der begråter tapet av sitt barn, og i annen sats hører man barnet som er atskilt fra sine foreldre. Den ble en stor salgssuksess som grammofonplateinnspilling, skjønt i Vest-Europa først i 1992.

Kort før sin død mottok han Den hvite ørns orden, Polens høyeste orden. Han mottok også kommandørkors med stjerne av Ordenen Polonia Restituta ble tildelt den pavelige Sankt Gregor den stores orden. Górecki var medlem av Polska Akademia Umiejętności, og hadde æresdoktorgrad ved Universitetet i Warszawa, Det jagellonske universitet i Kraków og Johannes Paul II katolske universitet i Lublin.

## Produksjoner (utvalg)
* 1955: *Fire preludier, opus 1 for piano
* 1959: *Symfoni nr 1*
* 1960: *Monologhi* for strykeorkester og slagverk
* 1968: *Cantata* for orgel
* 1971: *Ad matrem* for sopran, kor og orkester
* 1972: *Symponi nr 2*
* 1976: *Symfoni nr 3*
* 1979: *Beatus vir* for baryton, blandet kor og stort orkester
* 1980: *Konsert for cembalo og strykeorkester*
* 1986-1990: *For you, Anne-Lill* for fløyte og klaver
* 1987: *Aria* for tuba, klaver, tam-tam og stortromme
* 1988: *Strykekvartett nr. 1 Already It is Dusk*
* 1990: *Good night* for sopran, altfløyte, klaver og tre tam-tam
* 1990: *Kleines Requiem für eine Polka* for klaver og 13 instrumenter
* 2009: *Symfoni nr 4''

## Referanser


## Eksterne lenker
* 
* 
* 
* 
* Biografi og verksliste
Bep Voskuijl

**Elisabeth «Bep» Voskuijl** hjalp Anne Frank, hennes familie, Peter van Pels, Auguste van Pels, Hermann van Pels og Fritz Pfeffer i dekning sammen med Miep Gies, Victor Kugler og Johannes Kleiman.

## Litteratur
* 

## Referanser
Niederlausitz

**Niederlausitz** (sorbisk: *Dolna Łužyca*, sorbisk: *Delnja Łužica*, polsk: *Dolne Łużyce*, Latin: *Lusatia inferior*) er en region i den sørlige delen av den tyske delstaten Brandenburg og i den vestlige delen av Polen. Regionens sentrum er byen Cottbus.

Niederlausitz utgjør den nordlige delen av Lausitz. Sammen med Oberlausitz, som grenser til regionen i sør, er Niederlausitz bebodd av det vestslaviske folkeslaget sorberne.
Ka fa’n

***Ka fa'n*** er et musikkalbum utgitt av Dag Ingebrigtsen i 1992.

## Sporliste

# «Vil du værra me mæ hjæm i natt» (Ingebrigtsen/Flakne)
# «På tryne i Trondheim» (Ingebrigtsen/Flakne)
# «Norge rundt» (Ingebrigtsen/Flakne)
# «Kongen av siste liten» (Ingebrigtsen/Flakne)
# «Fri som en fuggel» (Ingebrigtsen/Flakne)
# «Ung & vil & gal» (Ingebrigtsen/Flakne)
# «Sort/hvitt» (Ingebrigtsen/Flakne)
# «Lenge leve R & R» (Ingebrigtsen/Flakne)
# «Tequila» (Ingebrigtsen/Flakne)
# «Madonna» (Ingebrigtsen/Flakne)
## Medvirkende
### Musikere
* Dag Ingebrigtsen - sang, gitarer, låtskriver, kor, produsent, tekniker, mix
* Torstein Flakne - gitarer, kor, låtskriver, produsent, tekniker, mix
* Ziggy Holm - gitar 
* Bobby B. Lund - bass
* Trond Hustad - keyboard
* Tom Meland - trommer 
* Lars E. Ludvigsen - perkusjon
* Frode Henriksen - kor
* Bjørn Brandvik - kor 
### Øvrige
* Rune Nordal - mix 
## Kilder
*Dag Ingebrigtsen – ''Ka fa'n'' på Discogs
Oppned

***Oppned*** er et musikkalbum utgitt av Blått & Rått i 1999 

## Sporliste
# «Det e ikkje nøye» (Kaspersen)
# «Oppned» (Kaspersen/Fjeldstad)
# «Blå misjonær» (Kaspersen/Fjeldstad)
# «Kun kort tid» (Kaspersen)
# «Forhekset» (Kaspersen)
# «Nytt liv» (Kaspersen)
# «Svart & hvitt» (Alertsen/Kaspersen)
# «Blod» (Alertsen/Kaspersen)
# «Profet i egen by» (Kaspersen)
# «Tinnsoldat» (Kaspersen/Fjeldstad)
# «Stereo» (Kaspersen/Fjeldstad)
# «Kurt Jensens bluesgitar» (Kaspersen)
# «Hangover blues» (Kaspersen/Brændeland)
# «Tør du bli med?» (Kaspersen)

## Medvirkende
### Blått og Rått
* Svein Kaspersen – vokalist, munnspill, gitar, låtskriver 
* Steinar Steffensen – gitarist, kor
* Ronald Alertsen – bassist, kor, mikset, låtskriver
* Knut Amundsen – trommeslager, kor

### Andre medvirkende
* Are Simonsen - akk. gitar på *Forheksa*, *Svart & hvitt*, *Stereo* og *Tinnsoldat*. Fender 12 strenger på *Oppned* og *Blå misjonær*. Tamburin på *Det e kkje nøye*, *Kurt Jensens bluesgitar* og *Tinnsoldat*
* Kurt Jenssen - slide på *Kun kort tid* og fender 12-strenger på *Blå misjonær*
* Cato Fjeldstad - låtskriver
* Arne Brændeland - låtskriver
Bobsleigh under Vinter-OL 2010 – Toer-bob menn

**Toer-[[bobsleigh|bob]] for menn** i **[[Vinter-OL 2010]]** i Vancouver, Canada ble holdt i Whistler Sliding Centre i Whistler, Britisk Columbia den 20. og 21. februar. Det tyske laget bestående av André Lange og Kevin Kuske forsvarte seieren sin fra Vinter-OL i 2006. Det sveitsiske laget bestående av Ivo Rüegg og Cedric Grand forsvarte verdensmestertittelen sin fra VM i bobsleigh i 2009.

## Rekorder
Selv om IOK ikke ser på tidene i bobsleigh som olympiske rekorder, holder FIBT oversikten over de kjappeste tidene ved start og slutt av alle banene som tas i bruk i konkurranser.

## Kvalifiserte lag
Den 20. januar 2010 annonserte FIBT at de følgende lagene hadde kvalifisert seg til OL 2010. Dette ble bekreftet den 26. januar 2010.

;Tre lag
*Tyskland, Sveits, og USA.

;To lag
*Canada, Russland, Italia, Østerrike, Latvia, Australia.

;Ett lag
*Storbritannia, Nederland, Romania, Tsjekkia, Polen, Slovakia, Monaco, Liechtenstein, og Japan.

## Resultater
De første to løpene fant sted den 20. februar. De to siste rundene fant sted den 21. februar, etter å ha blitt utsatt noen timer på grunn av det varme været. Temperaturene nådde over 10 grader C kvelden i forveien, og skulle nå 12 grader i løpet av den 21.

Den første løpsrekkefølgen ble lagt ut om kvelden den 19. februar 2010.

Australia 2 krasjet i det første løpet, mens Storbritannia 1 ble diskvalifisert da bremsemannen Money ble kastet ut av sleden under det første løpet. Østerrike 1 ble diskvalifisert for brudd på vektregelen. Liechtenstein 1 krasjet i løpet av første omgang, men fikk en slutt-tid, men stilte ikke til start i det andre løpet.

Tiden i skråskrift er starttiden, mens tiden under er banetiden. SR - Startrekord. BR - Banerekord. t = tangering. Topptidene i start- og banetiden er skrevet i fet skrift.

}||  ||
|-
| 22|| 17 || align="left"| Australia (AUS-1) || align="left"| Christopher Spring  Duncan HarveyAnthony Ryan||*4.86*53.14 || *4.87*54.41 || *4.97*  53.18 || ||   	 ||
|-
| || 12 || align="left"| Italia (ITA-1) || align="left"| Simone Bertazzo  Samuele Romanini||*4.85*52.33 || *4.86*52.88 ||  || || ||
|-
| || 22 || align="left"| Liechtenstein (LIE-1) || align="left"| Michael Klingler  Thomas Dürr|| *5.08* 56.18|| || || || ||
|-
||| 27 || align="left"| Australia (AUS-2) || align="left"| Jeremy Rollestone  Duncan Michael Pugh|| || || || || ||
|-
| || 26 || align="left"| Østerrike (AUT-1) || align="left"| Wolfgang Stampfer  Juergen Mayer|| || || || || ||
|-
| || 24 || align="left"| Storbritannia (GBR-1) || align="left"| John James Jackson  Dan Money|| || || || || ||
|}

## Referanser
Dachhiri Sherpa

**Dachhiri Sherpa** (født 3. november 1969) er en nepalsk langrennsløper. Han har vært Nepals eneste deltager i vinter-OL i tre OL på rad, første gang under OL i 2006. Han fullførte den gang 15 km klassisk på 56:47.1, noe som ga ham en 94.-plass. I OL i 2010 gikk han 15 km fristil på 44:26.5 og endte på 92.-plass. I OL i 2014 gikk han 15 km klassisk på 55:39.3 og endte på 86.-plass.

I tillegg til å gå langrenn er Sherpa også maratonløper.

## Referanser


## Eksterne lenker
* 
*
Stamhertugdømmet Sachsen

**Stamhertugdømmet Sachsen** (tysk: *Stammesherzogtum Sachsen*), også kalt **gammel-Sachsen** (tysk: *Altsachsen*), var et hertugdømme i tidlig middelalder som oppstod i året 804 i det nordlige Tyskland mellom elvene Rhinen og Unterelbe. Statsdannelsen vokste frem av habitatet av saksere som mellom 772 og 804 ble erobret av Karl den store og innlemmet i Frankerriket.

Hertugdømmets kjerneområde befant seg mellom elvene Elben og Saale i dagens Niedersachsen, Westfalen, det meste av dagens Schleswig-Holstein og den vestlige delen av Niedersachsen. Statsdannelsen ekspanderte gradvis østover og sørover og utviklet seg til et av datidens mektigste riker i Europa. Riket opphørte i 1296 og ga opphav til hertugdømmet Sachsen-Wittenberg (1296&ndash;1356).

Sakserne var et germansk folkeslag, og både deres stammer såvel som hertugdømmet ga opphav til en rekke geo-politiske territorier, fra Gamle Sachsen nær munningen av Elben og videre oppover elven, frem til de moderne tyske delstatene Niedersachsen, Sachsen-Anhalt og Fristaten Sachsen.
Fergesambandet Fillan–Brøttingsvåg

**Fergesambandet Fillan–Brøttingsvåg** var et fergesamband over Fillfjorden mellom Fillan og Brøttingsvåg i Hitra kommune i Trøndelag.

Fergeforbindelsen ble etablert 6. juli 1967 for å knytte Fjellværøy sammen med fast-Hitra. Fergesambandet ble i sin helhet lagt ned da Fjellværøyforbindelsen åpnet for fri ferdsel 10. juli 1992.

Sambandet ble trafikkert av Fosen Trafikklag og ble betjent av fergene MF «Fjellværøy», MF «Hemne» og MF «Frøyaferja».

## Eksterne lenker
* Fergene i Midt-Norge
Meertens Instituut

**Meertens Instituut** eller **Meertensinstituttet**, er et forskningsinstitutt ved Koninklijke Nederlandse Akademie van Wetenschappen (KNAW) i Amsterdam.På Meertens Instituut blir det forsket på nederlandsk språk og kultur. 

Instituttet er delt inn i to avdelinger: Nederlandsk etnologi, rettet mot andres og egen kultur i Nederland og deres interaksjon med hverandre, og variasjonslingvistikk, rettet mot syntaktisk, dialektologisk og sosiolingvistisk undersøkelse på språkvarianter i nederlandsk i Nederland, med vekt på grammatikalsk og onomastisk variasjon. Forskningen er i dag hovedsakelig samtidsrettet. Man leter etter en forbindelse mellom det moderne samfunnet og den aktuelle utviklingen.

Instituttet ble til 1. januar 1948 ved en sammenslåing av KNAWs Dialectenbureau og Bureau voor Volkskunde og Bureau voor Naamkunde. Disse tre byråenes sekretær, P.J. Meertens, ble dets første direktør. I 1979 fikk instituttet navnet *P.J. Meertens-Instituut* etter han. Det står modell for den nederlandske romanen *[[Het Bureau]]* av J.J. Voskuil, som selv jobbet ved instituttet i 30 år (1957–1987).

I 1998 ble instituttets navn forkortet til Meertens Instituut. Instituttet har siden 2001 huset sekretariatet til Societé Internationale d’Ethnologie et de Folklore (SIEF).

## Databaser
Meertens Instituut har et antall databaser som er offentlig tilgjengelige:

* Pilegrimsferd og pilegrimssteder i Nederland (BiN)
* Navn og navnegransking i Nederland
* Nederlandske familienavn database (NFD)
* Plantenavn i de nederlandske dialektene (PLAND)
* Nederlandske visebase 
* Nederlandske folkeeventyrbase

## Eksterne lenker
* 
* Meertens Instituuts databaser (nederlandsk)
Amos (andre betydninger)

**Amos** eller **AMOS** kan sikte til:

* Amos, profet
** Amos (bok)
* AMOS (programmeringsspråk)

Personer med fornavn Amos
* Amos Oz, israelsk forfatter
* Johann Amos Comenius, tsjekkisk pedagog

Personer med etternavn Amos
* Ben Amos, engelsk fotballspiller
* Tori Amos, amerikansk musiker
Senter for fremragende forskning
*NTNU AMOS (Centre for autonomous marine operations and systems)
Too big to fail

**Too big to fail** (norsk: «For stor til å [kunne] feile») er et uttrykk som blir brukt om økonomiske institusjoner som er så store og viktige at myndighetene ikke kan tillate seg å la dem gå konkurs, fordi det vil ha store konsekvenser for et lands generelle økonomi, og i verste fall verdensøkonomien. Uttrykket har blitt mye brukt etter finanskrisen 2007–2010, om selskaper som forsikringsselskapet American International Group, som ble gitt en kreditt på 85 milliarder dollar for å forhindre at selskapet skulle gå konkurs.

## Litteratur
*
*
*
*
Flommen på Madeira 2010

**Flommen på Madeira** i 2010 inntraff den 20. februar og medførte jord- og leirras flere steder på øya Madeira, inkludert hovedstaden Funchal. Oversvømmelser fulgte i kjølvannet av storm og kraftig regnvær, som ødela flere veier, broer, infrastruktur og bygninger. Landets flyplass ble stengt. Etter to dager var det registrert minst 43 døde

og mer enn 100 skadde,

mange som følge av jord- og leirras. Sørsiden av øya ble hardest rammet. De offisielle dødstallene endte på 51.

Stormen oppstod da et kraftig lavtrykk over Asorene – et område som nesten alltid har høytrykk – beveget seg nordover 12. februar og skapte en kraftig værfront. Mens normalt regnfall i hovedstaden Funchal er 88 mm på månedsbasis i februar, falt det den 20. februar 2010 og i løpet av bare fem timer, totalt 108 mm i Funchal og 165 mm ved den meteorologiske stasjonen på fjellet Pico da Arieiro.

Det ble satt igang en internasjonal koordinering av hjelpearbeid allerede dagen etter uværet. 

## Referanser


## Eksterne lenker
* Kart med interaktivt, oppdatert oversikt over flomkatastrofen på Madeira.
* Youtube kort film med leirras og oversvømmelser.
* Bilde fra avisen *«[[Toronto Sun]]»*.
* Lokale bilder av flommen og leirras.
Vanvittige tider

***Vanvittige tider*** er et musikkalbum utgitt av Blått & Rått i 2002 på plateselskapet Tylden & co.

## Sporliste
# «Sol» (Kaspersen/Fjeldstad/Tofteng)
# «En annen dag» (Kaspersen)
# «Regulator» (Kaspersen/Brændeland)
# «Uendelig tid» (Kaspersen)
# «Natt-turne» (Kaspersen/Fjeldstad)
# «Dynamitt» (Kaspersen)
# «Så lenge det er liv» (Kaspersen/Fjeldstad)
# «Blues for Brian Jones» (Kaspersen)
# «2000 år» (Kaspersen/Alertsen)
# «Båten (Louis Stene)» (Kaspersen)
# «Vanvittige tider» (Kaspersen/Alertsen)
# «Mørkeland» (Blått & Rått)
# «Der regnbuen går ned» (Kaspersen/Fjeldstad)

## Medvirkende
### Blått & Rått
* Svein Kaspersen – vokalist, munnspill, gitar, låtskriver 
* Steinar Steffensen – gitarist, kor
* Ronald Alertsen – bassist, kor, låtskriver, fotograf
* Knut Amundsen – trommeslager perkusjon, kor

### Andre medvirkende
* Are Simonsen – gitar, tamburin, ukulele, kor, produsent, miks, arrangement, mastering, fotograf
* Odd Andreas Tofteng - gitar, orgel, piano, låtskriver
* Kurt Jenssen - slide gitar
* Børge Petersen-Øverleir - gitar
* Geir Tømmerberg - trekkspill
* Kjell Eirik Jakobsen – coverdesign, mastering
* Thomas Ferngren – mastering 
* Cato Fjeldstad - låtskriver
* Arne Brændeland - låtskriver
Devon Edward Sawa

**Devon Edward Sawa** (født 7. september 1978) er en canadisk skuespiller.

Han er eldst i en søskenflokk på tre. Han er født i Vancouver, British Columbia og foreldrene er Joyce og Edward Sawa. Faren er polsk, og moren er «litt av hvert».

Han startet sin karriere på 90-tallet. 

## Filmografi
* *[[The Odyssey (TV-serie)|The Odyssey]]* (1992, TV)
* *[[Little Giants]]* (1994)
* *[[Casper (film)|Casper]]* (1995)
* *[[Action Man (TV)|Action Man]]* (1995, stemme)
* *[[Now and Then (film)|Now and Then]]* (1995)
* *[[Robin of Locksley (film)|Robin of Locksley]]* (1996, TV)
* *[[Night of the Twisters]]* (1996, TV)
* *The Boy's Club* (1997)
* *[[Wild America (film)|Wild America]]* (1997)
* *[[A Cool, Dry Place]]* (1998)
* *[[SLC Punk!]]* (1998)
* *Around the Fire* (1999)
* *[[Idle Hands]]* (1999)
* *[[Final Destination]]* (2000)
* *The Guilty* (2000)
* *[[Slackers (film)|Slackers]]* (2002)
* *[[Extreme Ops]]* (2002)
* *Extreme Dating* (2004)
* *[[Shooting Gallery (film)|Shooting Gallery]]* (2005)
* *Pool Hall Prophets* (2005)
* *The Devil's Den* (2006)
* *Hunter's Moon* (2006)
* *Creature of Darkness* (2009)  
* *Endure* (2009)

## Referanser


## Eksterne lenker
*
Svevebladbille

**Svevebladbille** (*Chrysolina analis*) er en bille som tilhører familiegruppen bladbiller (Chrysomelidae). Den lever på tørr gressmark, blant urter.

Svevebladbille er mellom 3,5-6,5&nbsp;mm lang. Dekkvingene er to farget og har tydelig regelmessig punktur, ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halskjoldet er uten sidegroper og mangler punktering på midten. Kroppen er litt langsmal og oval som bladbillene ofte er.

Både larvene og de voksne (imago) billene lever av å spise blad på næringsplanten.

Svevebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Svevebladbille ''Chrysolina analis'' - Fauna Europaea
* Norsk entomologisk forening
Damallsvenskan 2007

**[[Damallsvenskan]] 2007** er den 20. sesongen av Damallsvenskan. Serien ble spilt mellom 11. april og 3. november 2007, og var delvis stykket opp på grunn av Fotball-VM. Umeå IK vant serien for sjette gang tilsammen og tredje gang på rad. Djurgården kom på andreplass, ni poeng bak.

Før sesongen rykket Falköpings KIK og AIK opp. Falköpings KIK rykket ned igjen sammen med QBIK.

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Star Trek Online

***Star Trek Online*** (ofte forkortet til STO) er et massivt multiplayer online rollespill (MMORPG) utviklet av Cryptic Studios, basert på den populære *[[Star Trek]]*-serien skapt av Gene Roddenberry. Spillet er satt i det 25. århundre, 30 år etter hendelsene i *[[Star Trek Nemesis]]*. Star Trek Online er første massively multiplayer online rollespill i *Star Trek*-serien, og ble utgitt den 2. februar 2010. Det ble senere gitt ut for Xbox One og PlayStation 4 i september 2016.

Hver spiller skal være kaptein på deres eget romskip. Man kan kontrollere skipets forskjellige tekniske og vitenskapelige systemer med tastatur / mus, eller ved å bruke en annen konsoll. Spilleren kan også bevege seg rundt i forskjellige settinger med tilgang til våpen og spesifikke kamp-ferdigheter.

Andre aspekter ved spillet inkluderer å produsere håndverk eller andre gjenstander, avhengig av nivået. For å heve nivået på skolen det forskes ved, er det nødvendig å gjennomføre ulike forskningsprosjekt.

## Referanser

## Eksterne lenker
*
Beierbrua

**Beierbrua** er en bro som går over Akerselva i Oslo mellom Sagveien og Thorvald Meyers gate. Broen har navn etter skredderen Anders Beyer som eide den i 1671. Fra begynnelsen av 1800-tallet var den kjørebro. Senere har den vært utsatt for brann, men fremstår i dag i sitt opprinnelige utseende og fungerer som gangbro.

Beierbrua regnes som fabrikkjentenes bro. Skulpturen «Fabrikkjentene på Beierbrua» fra 1986 er laget av Ellen Jacobsen og ble satt opp til minne om fabrikkjentene.

Broen er i nyere tid også blitt kjent som innspillingsstedet for scenen der Noora og William kysset for første gang i NRK-serien "SKAM". 

## Eksterne lenker
* Oslo kommune – Akerselva
*
Geologisk museum (Oslo)

:*Se også artikkel om [[Geologisk Museum]] i København.*

**Geologisk og paleontologisk museum** ble etablert i 1917 og er en del av Naturhistorisk museum ved Universitetet i Oslo. Museet ble til på initiativ fra geologi-professor Waldemar Christopher Brøgger, og publikum fikk adgang til utstillingene fra 1920. Da museets nybygg på Tøyen ble påbegynt i 1911, var det 100 år etter at mineralsamlingen ved Bergseminaret på Kongsberg ble overført til det nye universitetet.

Museet har ansvar for universitetets vitenskapelige samling av steinarter, mineraler og paleontologiske materiale. Museet huser også et bibliotek med bøker og tidsskrifter innen botanikk, geologi, paleontologi og zoologi for forskere, studenter og besøkende.

Museet er åpent for publikum parellelt med Zoologisk museum i nabobygget. De to museene er lokalisert i monumentale, nasjonalromantiske steinbyginger i Botanisk hage på Tøyen i Oslo.

2. september 2011 ble bygningen offisielt døpt om til Waldemar C. Brøggers hus, i anledning Universitetets 200-årsjubileum.

## Referanser


## Eksterne lenker
*
Dagbladet Magasinet

***Dagbladet Magasinet*** er et featurebilag til *[[Dagbladet]]* hver lørdag. Det ble lansert i 1999. Magasinet bidrar til at avisas lørdagsopplag er det høyeste sammenlignet med de øvrige av ukas utgivelser. Bilaget har  lesere, ifølge TNS Gallup.

Magasinet har mottatt flere priser for design og innhold.

Magasinet har også en nettredaksjon som publiserer både eksklusive nettartikler og saker fra papirutgaven av Magasinet.

## Lesere
Magasinet henvender seg til voksne, utdannede lesere. 22,9 prosent av befolkningen i aldersgruppen 40 til 49 år leser Magasinet, og dette er den største leseraldersgruppa. 30,4 prosent av befolkningen med mer enn 4 års utdanning på universitets- og høyskolenivå leser Magasinet. Blant kvinner har bilaget en noe høyere leseroppslutning, med en befolkningsandel på 20,8 prosent, mot 18,2 blant menn.

## Referanser


## Eksterne lenker
* Dagbladet Magasinet
Ranulph Fiennes

**Ranulph Twisleton-Wykeham-Fiennes** (født 7. mars 1944) er en britisk polfarer, fjellklatrer og forfatter, som er spesielt kjent for sine ekspedisjoner til polarområdene og Mount Everest.

Fiennes har vært en eventyrer siden 1960-tallet. Mest kjent er han kanskje for Transglobe Expedition som ble gjennomført i 1979–1982 sammen med Charles Burton. Etter å først å ha nådd Sydpolen ble de i 1982 ble de første til å krysse Polhavet i én og samme sesong. De dro fra Cape Crozier på Ellesmereøya den 17. februar 1982 med ski og snøscooter og ankom Nordpolen den 10. april 1982. 

Den 20. mai 2009 ble Ranulph Fiennes den hittil eldste brite til å nå toppen av Mount Everest. I tillegg til sine meritter som eventyrer har Fiennes forfattet en rekke bøker, både faglitterære og skjønnlitterære.

## Referanser


## Eksterne lenker
* 
* 
*
Josef Černý

**Josef Černý** (1939–2025) var en tsjekkoslovakisk ishockeyspiller som deltok i de olympiske vinterleker 1964 i Innsbruck, 1968 i Grenoble 
og 1972 i Sapporo.

Černý vant en olympisk bronsemedalje i ishockey i vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

Černý spilte 210 landskamper for Tsjekkoslovakias herrelandslag i ishockey. Han ble Tsjekkoslovakisk mester med klubben ŽKL Brno sju ganger, 1960&ndash;1966. Han spilte for klubben i 21 år, 686 kamper og scoret 403 mål.

## OL-medaljer
* 1968  Grenoble –  Sølv i ishockey  Tsjekkoslovakia
* 1964  Innsbruck –  Bronse i ishockey  Tsjekkoslovakia
* 1972  Sapporo –  Bronse i ishockey  Tsjekkoslovakia

## VM-medaljer
* 1961  Genève/Lausanne –  Sølv  i ishockey 
* 1965  Tammerfors –  Sølv  i ishockey 
* 1966  Ljubljana –  Sølv  i ishockey 
* 1968  Grenoble –  Sølv  i ishockey 
* 1971  Bern/Genève –  Sølv  i ishockey 
* 1959  Praha/Bratislava –  Bronse i ishockey 
* 1963  Stockholm –  Bronse i ishockey 
* 1964  Innsbruck –  Bronse i ishockey 
* 1969  Stockholm –  Bronse i ishockey 
* 1970  Stockholm –  Bronse i ishockey 

## Referanser


## Eksterne lenker
*
Alhassane Dosso

**Alhassane Dosso** (født 27. desember 1989) er en ivoriansk fotballspiller. Han spiller vanligvis midtbane, og spiller i dag for Kongsvinger. Han var på lån til Strømmen IF fra Lillestrøm i 2010 sesongen. Dosso spilte for Sharks FC før han gikk til Lillestrøm .

## Eksterne lenker
*
Omero Bonoli

**Omero Bonoli** (1909–1985) var en italiensk turner.

Han deltok i ett OL for Italia, i 1932, her deltok han kun i bøylehest. Bonoli var Italias eneste deltaker i bøylehest i dette OL. Han fikk 27,9 poeng i første gjennomføring, kun slått av István Pelle, og 28,7 poeng i andre gjennomføring, som var den beste karakteren i andre gjennomføring. Det holdt imidlertid ikke til gull, ungarske Pelle slo Bonoli med 57,2 poeng sammenlagt, mot Bonolis 56,6.

## Referanser


## Eksterne lenker
*
Fiolett perikumbladbille

**Fiolett perikumbladbille** (*Chrysolina geminata*) er en bille som tilhører familiegruppen bladbiller (Chrysomelidae). Den er ikke spesielt vanlig og lever på tørr gressmark, blant annet på  *[[Hypericum]]*.

Fiolett perikumbladbille er mellom 6,5-7,5&nbsp;mm lang. Dekkvingene er mørke med en metallglans i blålig eller fiolett-svart farge. En sjelden gang grønnlig. Dekkvingene har regelmessige langsgående doble rader av punktur. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldets sidekanter er tydelig rundet foran. Føttene (tarsene) er likt farget med skinnbeinet (tibia) og låret (femora). Kroppen er oval, slik som mange av bladbillene er.

Både larvene og de voksne (imago) billene lever av å spise blad på næringsplanten.

Fiolett perikumbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Fiolett perikumbladbille ''Chrysolina geminata'' - Fauna Europaea
* Norsk entomologisk forening
Frederick George Jackson

**Frederick George Jackson** (født 6. mars 1860, død 13. mars 1938) var en britisk utforsker av Arktis. Hans første reise i arktiske farvann var på en hvalfangstskute i 1886 &ndash; 1887. I 1893 utførte han en reise på  miles på slede over den frosne tundraen mellom Ob og Petsjora i Sibir. Hans beretning om denne reisen ble utgitt under tittelen *The Great Frozen Land* i 1895. 

Da han kom tilbake fikk han kommandoen på Jackson-Harmsworth-ekspedisjonen (1894&ndash;1897), en ekspedisjon som ble sponset av Royal Geographical Society og som hadde som mål å utforske Frans Josefs land. Mens han ledet denne ekspedisjonen ble Jackson og hans menn den 17. juni 1896 kontaktet av de norske polfarerne Fridtjof Nansen og hans kompanjong Hjalmar Johansen. De hadde da vært savnet og antatt døde i tre år, og prøvde nå å komme til Spitsbergen i kajakk. Jackson informerte om at de faktisk var på Frans Josefs land, og ved Jacksons hjelp var de nå i stand til å komme seg hjem. Den 7. august gikk Nansen og Johansen om bord i «Windward», mens Jackson og hans gruppe overvintret i leiren som planlagt. Ekspedisjonen fastslo at landet i virkeligheten var et arkipel med nordlig ytterpunkt omkring 81 grader.

Som anerkjennelse for sine tjenester ble han utnevnt til ridder av 1. klasse av den norske St. Olavs Orden i 1898, og ble tildelt gullmedaljen til Société de Géographie i 1899. Hans beretning om ekspedisjonen ble publisert under tittelen *A Thousand Days in the Arctic* i 1899.

Han tjenestegjorde i Sør-Afrika med 5. (milits) bataljon, Manchester Regiment, under andre boerkrig og nådde graden kaptein. Han ble overført til 4. bataljon, East Surrey Regiment, i 1905 og tjenestegjorde under første verdenskrig og nådde graden major. Han pensjonerte seg fra aktiv tjeneste i 1917.

## Referanser
Vormärz

**Vormärz** (*før mars*) er det tyske begrepet for tiden frem til den mislykkede marsrevolusjonen i Tyskland i 1848. Epoken var preget av politistat og sterk sensur. Sensuren ble innledet av Klemens von Metternich i 1819, og førte til at trykkefriheten ble innskrenket og at innflytelsen fra opplysningstidens idéer i samfunnet ble reversert.

Da den mentalt tilbakestående Ferdinand I av Østerrike overtok den formelle makten i 1835, ble det mulig for Metternich å styre rikets interne og ytre affærer gjennom renkespill. Den voksende nasjonalismen og den sosiale uroen skulle komme til uttrykk i marsrevolusjonen i 1848, der den voksende arbeiderklassen ble ansett som et politisk, fremfor et sosialt problem.

Liberalismens fremvekst blant aristokratiet og middelklassen, ble et stadig større problem for både Metternich og Ferdinand, med krasse angrep på deres undertrykkelse av ytringsfriheten og tankefriheten.
## Se også
* Wartburgfesten
* Hambacherfesten
* Novemberoppstanden
* Revolusjonen i Tyskland i 1848
Myths & Legends of Kamelot

***Myths & Legends of Kamelot*** er et samlealbum fra det amerikanske progressiv/power metal-bandet Kamelot.

Albumet er det andre samlealbumet til bandet, og ble utgitt 13. august 2007 på SPV GmbH. Alle sporene er enten bonusspor fra japanske utgivelser eller andre album med begrensede opplag, i tillegg til to radioversjoner

## Sporliste
#«Future King» 4:28
#«Like the Shadows» 3:48	
#«Ne Pleure Pas» 4:17	
#«Soul Society» (radio edit) 3:53	
#«Epilogue» 2:49	
#«We Are Not Seperate» 3:31	
#«We Three Kings» 4:41	
#«One Day»	4:13	
#«The Haunting (Somewhere in Time)» (radio edit) 3:42	
#«March of Mephisto» (radio edit) 3:33	
#«Can You Remember» 4:26	
#«Snow» 4:25	
#«Season's End» 3:35	
#«The Pendulous Fall» 4:03	
#«Epilogue» (konsertopptak) 2:40	
	
## Eksterne lenker
*
Trollvik skole (Kåfjord)

**Trollvik skole** er en barneskole som er i bygda Trollvik med rundt 170 innbyggere i Kåfjord,Troms. Nabobygder som Birtavarre bruker også skolen.

Kommunestyret i Kåfjord vedtok i 2017 driftstans ved skolen.

## Referanser
Ronny Grannes

**Ronny Grannes** (født 2. november 1974) er en norsk musiker, sanger, gitarist og låtskriver. Han er best kjent som vokalist i det norske bandet Grannes som han dannet i 2005. Han var gitarist i Sex Gale Menn hvor blant andre Terje Grande, Thomas Brøndbo og Eskil Brøndbo var medlem. Dette bandet ga seg i 2002. Han har deltatt på diverse plater gjennom årene, blant annet på D.D.E.-platen Rai-Rai i 1993. I 2003 forsøkte han seg som soloartist med EP-en *Ronny Grannes*.
## Diskografi
;Singler/EP-er
* *Ronny Grannes* (2003)
### Grannes/7800
* *[[Ingen vei tilbake]]* (2006)
* *[[Søttiåttenullnull]]* (2013)
* *[[Eksplosiv kjemi]]* (2015)
* *[[GRANNES (Live)]]* (2022)
;Singler
* *Ingen vei tilbake* (2006)
* *Himmel'n te dæ* (2006)
* *5 minutt på TV* (2008)
* *Æ e den æ e* (2010)
* *Dæ og mæ* (2010)
* *Travel* (2013)
* *Full storm* (2015)
* *Riv i hjertet* (2016)
* *Det får gå som det går* (2017)
* *Meir og meir* (2018)

### BCG
* *Det som skjer* (2011)
* *Sommeren er her* (2012)
### Med [[Thomas Brøndbo]]
* *Ørn e på jakt* (2014)
### Sex Gale Menn
* *Kåre K* (1999)
* *[[Høgt under kuppel'n]]* (1999)

### Andre deltagelser
* D.D.E.: *[[Rai-Rai]]* (1993)
* D.D.E.: *[[Her bli det liv! De beste 1992&ndash;2002]]* (2002)
* Chand Torsvik: *[[Kongeriket Norge (album)|Kongeriket Norge]]* (2008)
* Chand Torsvik: *[[Kongeriket Norge (2010)|Kongeriket Norge]]* (2010)
* Kent Aune: *[[Full av fantasi]]* (2014)

## Eksterne lenker
*
Jan Anders Rustad

**Jan Anders Rustad** (født 29. juni 1987) er en norsk musiker og bassist. Han er best kjent som bassist i NameUs hvor han har vært siden starten i 2003. Han ble i 2007 bassist i det norske bandet Grannes. Han har utgitt 4 singler og 1 album med Grannes og i 2013 ble bandnavnet endret til 7800 og i 2015 forlot han bandet da de gikk tilbake til det opprinnelige bandnavnet.

## Diskografi
### Grannes/7800
**[[Søttiåttenullnull]]* (2013)
;Singler
**5 minutt på TV* (2008)
**Æ e den æ e* (2010)
**Dæ og mæ* (2010)
**Travel* (2013)
### NameUs
**NameUs* (2006)
Fredrik August II av Sachsen

**Fredrik August II av Sachsen** (født 18. mai 1797 i Dresden, død 9. august 1854 i Brennbüchel, Tirol, Østerrike), med det fulle navnet  Frederick Augustus Albert Maria Clemens Joseph Vincenz Aloys Nepomuk Johann Baptista Nikolaus Raphael Peter Xavier Franz de Paula Venantius Felix, var konge i kongeriket Sachsen fra 6. juni 1836 til 9. august 1854 og medlem av Huset Wettin.

Fredrik August var den eldste sønnen av Maximilian, Prins av Sachsen og Caroline av Borboun, prinsesse av Parma.

## Referanser
Stuffparty 1

***Stuffparty 1*** er et musikkalbum utgitt av Larz-Kristerz i 2003

## Sporliste
#«Där näckrosen blommar»
#«Ingen ring»
#«Det gör det samma»
#«Monica»
#«Robot Romeo»
#«Så fort som nån säger ditt namn»
#«Hon är sexton år idag»
#«Det är nog bäst det som skar»
#«Hemma hos mig igen»
#«Kalenderflickan»
#«Där bara månen ser»
#«Allt är förbi»
#«Lycka till med nästa kille»
#«Raka rör och ös i bäng»
Zdeněk Zlámal

**Zdeněk Zlámal** (født 5. november 1985) er en tsjekkisk fotballspiller som spiller for Heart of Midlothian FC.

## Referanser


## Eksterne lenker
*
Syretårnet

**Syretårnet** er et tidligere absorpsjonstårn plassert ved Rjukan Næringspark i Rjukan, Tinn kommune. Tårnet står i dag utendørs, er 23 meter høyt og består av store blokker av drammensgranitt med blåasbestfuger og 58 strekkbånd av jern med strekkfisk på hver av tårnets flate sider.

## «Rjukan I»
Syretårnet er det siste gjenværende element av det første absorpsjonsanlegget knyttet til «Rjukan I», som startet produksjonen av ammoniumnitrat og «Norgesalpeter» i november 1911. Tårnet var opprinnelig ett av 32 slike granittårn og 14 jerntårn som var plassert i et 7 mål stort tårnhus. Sammen med Claus Nissen Riiber og Birger Fjeld Halvorsen gav den svenske kjemikeren Gunnar Elias Cassel ved Stockholms tekniske høyskole viktige bidrag til utviklingen av absorpsjonssystemet.

Det opprinnelige fabrikkanlegget «Rjukan I» besto blant annet av et ovnshus med åtte Birkeland-Eyde-ovner og 96 Schönherr-ovner, et kjelehus på 1 mål for kjøling av nitrogenoksidgass, en emballasjefabrikk på 2,5 mål samt pakkeri, verksteder, kontorer, lagre m.m. Mellom 1913-1916 ble produksjonen utvidet («Rjukan II») og anlegget fikk nå totalt 50 absorpsjonstårn.

Produksjonsanlegget ble i stor grad revet tidlig på 1980-tallet og erstattet av en ny salpetersyrefabrikk som var i drift til juli 1991. Sammen med en original AEG vannpumpe i pumpehuset, som leverte vann til produksjonen, er syretårnet det eneste av fast produksjonsutstyr som er bevart *[[in situ]]* på Rjukan. Av demontert produksjonsutstyr finnes skjoldet til en Birkeland-Eyde-ovn oppstilt i Kinoparken utenfor Folkets hus på Rjukan og en demontert synteseovn plassert på en jernbanevogn ved Mæl stasjon.

## Fredning
Syretårnet ble fredet ved vedtak av Riksantikvaren i 2003. Fredningen var begrunnet i at dette er det siste som er igjen av det opprinnelige produksjonsanlegget, at tårnet fremstår som meget autentisk i sin tekniske oppbygning, selv om kontekst er endret ved at de øvrige tårnene og tårnhuset er revet, og at tårnet representerer en lang epoke innen elektrokjemisk industri med sine 70 år i produksjon.

## Eksterne lenker
* Wilse, absorpsjonstårn, foto 1913
* Wilse, «Saaheim Blanding og oppløsning», foto 1913
* Wilse, Tårnhuset, foto 1910
* Kulturminner i Tinn kommune
* NGU: Drammensgranitt
*
Eirik Engan

**Eirik Engan** (født 4. juni 1979) er en norsk musiker og trommeslager. Han er best kjent som trommeslager i det norske bandet Grannes som ble dannet i 2005. Han og vokalisten Ronny Grannes begynte å spille i bandet Sex Gale Menn. Engan kom i det bandet etter at Eskil Brøndbo trakk seg. Engan har også samarbeidet med flere norske artister siden han startet som musiker. 
Han har bla spilt med Askil Holm, Thomas Brøndbo, Bjarne Brøndbo, Wenche Myhre, Tommy Steine, Børge Rømma, Prundence, Terje Tysland, Petter Øien, Dag Ingebrigtsen, Torstein Flakne, Mona Grudt, Petter Wavold, Becca, Erik Wenneberg Jacobsen, Skei og Pt, Chand Torsvik, DDE og mange flere. Medvirker på utallige studio utgivelser og har erfaring med undervisning i kulturskole. Er også arrangør av store og små events både lokalt og nasjonalt.

## Diskografi
### Grannes/7800
* *[[Ingen vei tilbake]]* (2006)
* *[[Søttiåttenullnull]]* (2013)
* *[[Eksplosiv kjemi]]* (2015)
;Singler
* *Ingen vei tilbake* (2006)
* *Himmel'n te dæ* (2006)
* *5 minutt på TV* (2008)
* *Æ e den æ e* (2010)
* *Dæ og mæ* (2010)
* *Travel* (2013)
* *Full storm* (2015)
* *Riv i hjertet* (2016)
* *Det får gå som det går* (2017)
* *[[Meir og meir]]* (2018)

### Andre deltagelser
* Quintrophenia/Attack: *[[Sounds From the Woods]]* (1997)
* Tugboat/Attack: *[[From the Vault EP]]* (1998)
* Thomas Brøndbo: *[[Vi trøng kvarainn]]* (2012)
* Rebella Hex: *[[Kongsdatteren (album)|Kongsdatteren]]* (2016)
Stuffparty 2

***Stuffparty 2*** er et musikkalbum utgitt av Larz-Kristerz i 2004.

## Sporliste
#«Nu är det lördag igen»
#«Sidovagnsmotorcyckel»
#«Gamla kära tuffa tuff-tuff-tåget»
#«Lilla Ann»
#«Rara underbara Katarina»
#«Den gamla kastanjeallen»
#«Tintarella di luna»
#«Om du går nu»
#«Looky lokky»
#«Hela natten är min»
#«Är din kärlek sann, Susann?»
#«Han måste gå»
#«Eva (strippan från Trosa)»
#«Alla vägar bär till dig»
#«Rocking Robin»
#«Dlingis Khan»
#«Är du ensam nu?»
#«To Know Her is to Love Her»
#«Gamla kära tuffa tuff-tuff-tågen» (bonusspor)
Morten Fløan

**Morten Fløan** (født 8. juli 1981 i Stjørdal) er en norsk taekwondoutøver. Han har tatt flere medaljer i norgesmesterskap i taekwondo, og ble norgesmester i 2004. Han har vært trener i Værnes taekwondoklubb siden 1999 og instruktør siden 2002. Han vokste opp på gården Mellom-Voll på Skatval. Han er bosatt i Hegra og arbeider som anleggsleder.

Morten Fløan er yngre bror av Geir Ove Fløan.

## Referanser
Steinar Juel

**Steinar Juel** (født 17. desember 1950 i Oslo) er en norsk sosialøkonom. 

## Liv og virke
Han tok artium ved Ski gymnas i 1969, og er utdannet sosialøkonom fra Universitetet i Oslo fra 1975. Juel var ansatt ved Norges Banks valutapolitiske kontor 1975–1979, nasjonalbudsjettkontoret i Finansdepartementet 1979–1980 og Norges Banks pengepolitiske kontor 1980–1982. Han var personlig rådgiver for finansministerne Rolf Presthus og Arne Skauge fra Høyre 1985–1986. Juel var ansatt ved Bankforeningens økonomisk-politiske avdeling 1982–1985 og 1986–1989, samt ved EFTA-sekretariatet i Genève 1989–1991. Fra 1991 til han avgikk med pensjon i 2015, var Juel sjeføkonom i Kreditkassen og senere i Nordea. I 2016 begynte Juel i en deltidsstilling som samfunnsøkonom i tankesmien Civita.

## Referanser


## Kilder
* *Steinar Juel 60 år.* Fødselsdagsomtale i Aftenposten Kultur 17. desember 2010 side 16.

## Eksterne lenker
*
Opole kraftverk

**Opole kraftverk** er et kullkraftverk i byen Opole i Polen. Det har en installert produksjonskapasitet på 1&nbsp;492 MW, og en årsproduksjon på 7,9 TWh årlig. Brenselstypen er lignitt, og andre typer lav-bitumenøst kull. 

De totale CO2-utslippene i 2008 var ca. 6&nbsp;911&nbsp;000 tonn, litt over kvotemålet.

## Se også
* Liste over verdens største kullkraftverk

## Referanser


## Eksterne lenker
* BOT - «PGE Elektrownia Opole SA»
Chrysolina kuesteri

***Chrysolina kuesteri*** er en bille som tilhører familiegruppen bladbiller (Chrysomelidae).

*Chrysolina kuesteri* er mellom 7-10&nbsp;mm lang. Dekkvingene er to farget, mørke med lysere orange-rødlige sidekanter. De har tydelig uregelmessig punktur, det vil si at den ikke er ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Kroppen er litt langsmal og oval som bladbillene ofte er.

Den er lik noen andre bladbiller i slekten *Cryrysolina*, blant annet rødrandbladbille *Chrysolina sanguinolenta*.

Både larvene og de voksne (imago) billene lever av å spise blad på næringsplanten.

*Chrysolina kuesteri* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Chrysolina kuesteri'' - Fauna Europaea
* Norsk entomologisk forening
Statens prisdirektorat

**Statens prisdirektorat** ble opprettet 21. juli 1917 for å regulere priser og å føre register over monopol- og storbedrifter og konkurranseregulerende sammenslutninger. Direktoratet var først underlagt Provianteringsdepartementet, og overført til Sosialdepartementet fra 20. oktober 1922. 

Direktoratet ble nedlagt og erstattet av Trustkontrollkontoret (underlagt Justisdepartementet) fra 12. mars 1926, men ble gjenopprettet av Administrasjonsrådet for å regulere priser fra 19. september 1940. Prisdirektoratet ble underlagt Innenriksdepartementet, overført til Finansdepartementet fra 27. november 1944, og til Lønns- og prisdepartementet fra 1955. 1. januar 1994 ble Prisdirektoratet og Statens pristilsyn slått sammen til Konkurransetilsynet.

## Eksterne lenker
*  Arkivverket om Prisdirektoratet
Marcheline Bertrand

**Marcia Lynne «Marcheline» Bertrand** (født 9. mai 1950 i Riverdale i Illinois, død 27. januar 2007 i Los Angeles i California) var en amerikansk skuespiller, og mor til James Haven og Angelina Jolie. Hun medvirket blant annet i filmene *[[Lookin' To Get Out]]* og *[[The Man Who Loved Women]]* og TV-serien *[[Ironside]]*.

## Referanser


## Eksterne lenker
*
Stuffparty 3

***Stuffparty 3*** er et musikkalbum utgitt av Larz-Kristerz i 2007.

## Sporliste
#«Bara femton år»
#«Hallå du gamle indian»
#«Precis som Ferdinand»
#«Varför»
#«Vi får hoppas att allting går bra»
#«Lady Banana»
#«Välkommen hem hem igen»
#«Kärlekens hus»
#«Igen och igen»
#«Sofia dansar go go»
#«King River Rock»
#«Donna»
#«Besame Mucho»
#«Luckenbach Texas»
#«Moskva»
#«Ingen»
Dan Netzell

**Dan Netzell** (1923–2003) var en svensk skihopper som representerte Djurgårdens IF. Han satte verdensrekord i skiflyging med 135 meter i Oberstdorf 3. mars 1950.

## Kilder
* Aftonbladet: Före detta världsrekordhållare avliden  (19. november 2003)
* Skisprungschanzen-Archiv: Flying hills (med liste over verdensrekorder)
Hem till dig

***Hem till dig*** er et musikkalbum utgitt av Larz-Kristerz i 2009.

## Sporliste
#«Carina»
#«Purple Rain»
#«Hem till dig»
#«Sweet Child o' Mine»
#«Regniga natt»
#«I Love Europe»
#«Corrine, Corrina»
#«Visst e de så»
#«Hold on Tight»
#«Eva»
#«Yester-me, Yester-you, Yesterday»
#«We're Not Gonna Take It»
#«Papaya Coconut»
#«Last Date»

## Eksterne lenker
*
Mehdi-Selim Khelifi

**Mehdi-Selim Khelifi** (født 1. september 1992 i Prades, Pyrénées-Orientales, Frankrike) er en algirsk langrennsløper som bor i Frankrike og trener med en klubb i Pyreneene. Han var eneste deltaker fra Algerie under Vinter-OL 2010 og var følgelig også troppens flaggbærer. Han deltok i 15 km langrenn fristil i Vinter-OL 2010 og ble nr. 84 med tiden 41:38,5, som var 8:02,2 minutter bak vinneren  Dario Cologna fra Sveits, som hadde tiden 33:36,3,

Det var en del diskusjon om hans deltakelse, da planen opprinnelig hadde vært å sende en alpinist fra Algerie. Men han klarte ikke å kvalifisere seg, noe Mehdi-Selim Khelifi gjorde gjennom flere testrenn i desember 2009. Delegasjonen besto av Khelifi, hans trener, en lege og Algeries medlem av IOC, som var delegasjonsleder.

## Referanser


## Eksterne lenker
* 
* Resultatside for Mehdhi-Selim Khelifi
* Bilde av Mehdhi-Selim Khelifi som flaggbærer for Algerie
* Mehdhi-Selim Khelifis side hos with glowing heart
Om du vill

***Om du vill*** er et musikkalbum utgitt av Larz-Kristerz i september 2009.

## Sporliste
#«The Look»
#«Monte Carlo»
#«Förr eller senare»
#«Half a Boy and Half a Man»
#«Man får leva som man lär»
#«You Don't Have to Say You Love Me»
#«Jackson»
#«Om du vill»
#«It's Only Rock'n'Roll»
#«Du e flickan för mig»
#«Elenore»
#«Tårar med smaken av salt»
#«I Can't Stop Loving You»

## Eksterne lenker
*
Anna Le Moine

**Anna Maria Le Moine**, tidligere **Svärd**, (født **Bergström** 30. oktober 1973 i Sveg) er en svensk curlingspiller. Hun spiller første i Anette Norbergs lag som vant VM i 2005 og 2006 samt tok gull i vinter-OL 2006 i Torino og i vinter-OL 2010 i Vancouver. Laget klarte i 2006 noe intet annet lag hadde gjort før, å vinne OL, VM og EM samme år. Anna Le Moines lillesøster Kajsa Bergström er lagets reserve.
## OL-medaljer
* 2006  Torino -  **Gull** i curling, damer  Sverige 
* 2010  Vancouver -  **Gull** i curling, damer  Sverige

## Referanser


## Eksterne lenker
* 
* De svenske curlingjentenes offisielle nettsted
* Biografi fra Sveriges Olympiska Kommitté